ai4bharat/Pralekha huggingface dataset:
ప్రధాన మంత్రి కార్యాలయం
రష్యన్ ఫెడరేషన్ అధ్యక్షుడు వ్లాదిమిర్ వి. పుతిన్ కు, ప్రధానమంత్రి శ్రీ నరేంద్ర మోదీకి మధ్య జరిగిన టెలిఫోన్ సంభాషణ
రష్యన్ ఫెడరేషన్ అధ్యక్షుడు శ్రీ వ్లాదిమిర్ వి పుతిన్తో ,ప్రధానమంత్రి శ్రీ నరేంద్ర మోదీ ఈరోజు మాట్లాడారు. కోవిడ్ -19 మహమ్మారి నేపథ్యంలో ఇరువురు నాయకులు అంతర్జాతీయంగా నెలకొన్న పరిస్థితులను చర్చించారు.
రష్యాలో కోవిడ్ మహమ్మారితో బాధపడుతున్న వారంతా త్వరగా కోలుకోవాలని ప్రధానమంత్రి ఆకాంక్షించారు. అలాగే రష్యా అధ్యక్షుడు పుతిన్ నాయకత్వంలో తీసుకుంటున్న చర్యలు విజయవంతం కాగలవని అన్నారు.
రష్యా అధ్యక్షుడు పుతిన్ కూడా ,కోవిడ్ -19 ను ఎదుర్కొనేందుకు ఇండియా చేపట్టిన చర్యలు విజయవంతం కావాలని ఆకాంక్షించారు.
ఆరోగ్యం, ఔషధాలు, శాస్త్రీయ పరిశోధన, మానవతా విషయాలు, ప్రపంచ ఆర్థిక వ్యవస్థపై ప్రభావం చూపే అంశాలతో సహా అంతర్జాతీయ సంక్షోభం కారణంగా ప్రస్తుత అన్ని సవాళ్లను తగిన విధంగా ఎదుర్కోవడంలో మరింత సహకారం అందించుకునేందుకు, సంప్రదింపులు జరిపేందుకు ఇరువురు నాయకులు అంగీకరించారు. జి-20 ఫ్రేమ్ వర్క్ పరిధిలో కోవిడ్ -19 పై ఐక్యంగా పోరాడటానికి అంతర్జాతీయ సహకారం ప్రాముఖ్యతను వారు నొక్కి చెప్పారు.
రష్యాలో భారతీయ విద్యార్థుల క్షేమంగా ఉండేలా చూసేందుకు రష్యా అధికారుల సహకారాన్ని ప్రధాని ప్రశంసించారు ఇక ముందుకూడా అది కొనసాగగలదని ప్రధాని ఆకాంక్షించారు. ఈ విషయంలో అన్ని రకాలుగాసహాయం అందిస్తామని రష్యా అద్యక్షుడు పుతిన్ హామీ ఇచ్చారు.
(రష్యా పౌరుల శ్రేయస్సును కాపాడతామని, తగిన సమయంలో వారిని తిప్పి పంపేందుకు సంబంధిత భారత అధికారులు అన్ని విధాలుగా ఏర్పాట్లు చేస్తారని అధ్యక్షుడు పుతిన్తో ప్రధానమంత్రి నరేంద్ర మోదీ అన్నారు.
ఇరు దేశాల మధ్య కాల పరీక్షకు నిలిచిన ద్వైపాక్షిక సంబంధాలను కొనసాగించడానికి , సౌహార్ద్ర సంబంధాలను మరింత ముందుకు తీసుకుపోవడానికి , సన్నిహిత సహకారాన్ని కొనసాగించడానికి ఇరువురు నాయకులూ అంగీకరించారు.
ఈసంవత్సరంలో వ్యక్తిగతంగా కలుసుకునేందుకు గల మరిన్ని అవకాశాల కోసం ఎదురు చూస్తున్నట్టు వారు పునరుద్ఘాటించారు.
సమాచార, ప్రసార మంత్రిత్వ శాఖ
సిఆర్పిఎఫ్ సైకిల్ ర్యాలీ ని హైదరాబాద్ నుంచి జెండా ఊపి ప్రారంభించిన గవర్నర్ డాక్టర్ తమిళిసై సౌందర రాజన్
కోవిడ్ టీకా తీసుకోవాలని తెలంగాణ ప్రజలకు పిలుపు
‘ఆజాదీ కా అమృత్ మహోత్సవ్’లో భాగంగా కేంద్ర రిజర్వు పోలీస్ దళం చేపట్టిన సైకిల్ ర్యాలీని ఈ రోజు తెలంగాణ గవర్నర్ డాక్టర్ తమిళిసై సౌందర రాజన్ జెండా ఊపి హైదరాబాద్ పీపుల్స్ ప్లాజా నుండి ప్రారంభించారు.
దేశం కోసం సి.ఆర్.పి.ఎఫ్ అందిస్తున్న సేవలను ఆమె ఆభినందించారు.ఈ సందర్భంగా సి.ఆర్.పి.ఎఫ్ అమరవీరుల కుటుంబాలను ఆమె సత్కరించారు. ‘ఆజాదీ కా అమృత్ మహోత్సవ్’లో భాగంగా సి.ఆర్.పి.ఎఫ్ ఏర్పాటు చేసిన ఇలాంటి కార్యక్రమాలు యువతలో దేశభక్తిని పెంపొందిస్తాయన్నారు. తెలంగాణ ప్రజలందరూ కోవిడ్ టీకా పట్ల భయం, సందేహం వీడి ముందుకు వచ్చి టీకా తీసుకొని, కోవిడ్ నిబంధనలు తప్పనిసరిగా పాటించాలని విజ్ఞప్తి చేశారు. ఆజాదీకా అమృత్ మహోత్సవ్ లో భాగంగా ప్రజలను జాగృతం చేసే ఉద్దేశ్యంతో కన్యాకుమారి నుండి రాజ్ కోట్ వరకు తలపెట్టిన ఈ ర్యాలీని ఆగస్టు 22వ తేదీన సి.ఆర్.పి.ఎఫ్ ప్రారంభించింది. 20 మంది సభ్యుల సి.ఆర్.పి.ఎఫ్ సైకిల్ ర్యాలీ బృందానికి లెఫ్టినెంట్ కల్నల్ జస్బీర్ ప్రతాప్ శర్మ నేతృత్వం వహిస్తున్నారు. ఈ సైకిల్ ర్యాలీ ఈ రోజు హైదరాబాద్ నుంచి నాగ్ పూర్ కు బయలుదేరింది. ఈ ర్యాలీ మహారాష్ట్ర, ఉత్తర్ ప్రదేశ్ మీదుగా అక్టోబర్ 2 నాటికి రాజ్ ఘాట్ చేరుకోనుంది. చారిత్రిక స్వాతంత్ర సంగ్రామ స్థలాలు సందర్శిస్తూ ఈ సైకిల్ ర్యాలీ ప్రతి రోజు 70 నుంచి 80 కిలోమీటర్లు ప్రయాణిస్తూ మొత్తంగా 2850 కిలోమీటర్లు పూర్తి చేయనుంది.
ఈ కార్యక్రమంలో శ్రీ దుర్గా ప్రసాద్, ఎక్స్-డిజిపి సి.ఆర్.పి.ఎఫ్, శ్రీ మహేందర్ రెడ్డి, ఐపిఎస్, డిజిపి, తెలంగాణ; శ్రీ అంజనీ కుమార్, ఐపిఎస్ కమిషనర్ ఆఫ్ పోలీస్, హైదరాబాద్ సిటీ; శ్రీ జి.వి.హెచ్. గిరి ప్రసాద్, ఐజిపి, సి.ఆర్.పి.ఎఫ్, సౌత్ జోన్; మహేష్ చంద్ర లద్దా, ఐపిఎస్, ఐజిపి సి.ఆర్.పి.ఎఫ్, ఇంకా సి.ఆర్.పి.ఎఫ్ అధికారులు పాల్గొన్నారు.
ఈ సందర్భంగా సాంస్కృతిక కార్యక్రమంలో విద్యార్థినీ, విద్యార్థులు ప్రదర్శించిన సాంప్రదాయ ఆంధ్ర నాట్యం, బోనాలు జానపద నృత్యం ప్రేక్షకులను ఆకట్టుకున్నాయి.
---
(Visitor Counter : 21
ప్రధాన మంత్రి కార్యాలయం
మార్చి, 2వ తేదీన "మారిటైమ్ ఇండియా సదస్సు-2021" ని ప్రారంభించనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, మార్చి, 2వ తేదీన "మారిటైమ్ ఇండియా సదస్సు-2021" ని దృశ్యమాధ్యమం ద్వారా ప్రారంభించనున్నారు.
"మారిటైమ్ ఇండియా సబస్సు-2021" గురించి :
కేంద్ర నౌకాశ్రయాలు, షిప్పింగ్, జలమార్గాల మంత్రిత్వ శాఖ, ఈ "మారిటైమ్ ఇండియా సదస్సు-2021" ని www.maritimeindiasummit.in అనే వర్చువల్ వేదికపై 2021 మార్చి, 2వ తేదీ నుండి మార్చి, 4వ తేదీ వరకు నిర్వహించనుంది.
వచ్చే దశాబ్దానికి భారతదేశ నావికా రంగానికి సంబంధించి, ఒక ప్రణాళిక రూపకల్పన కు ఈ సదస్సు దోహదపడనుంది. అంతర్జాతీయ నావికా రంగంలో, భారతదేశాన్ని ముందంజలో ఉంచడానికి, ఈ సదస్సు, కృషి చేస్తుంది. అనేక దేశాల నుండి ప్రముఖ వక్తలు ఈ సదస్సుకు హాజరుకానున్నారు. మూడు రోజుల పాటు నిర్వహించే ఈ సదస్సుకు, డెన్మార్క్, భాగస్వామ్య దేశంగా వ్యవహరిస్తోంది.
విద్యుత్తు మంత్రిత్వ శాఖ
విద్యుత్ ఉత్పత్తి సామర్ధ్యం
కాలుష్య రహిత ఇంధన ఉత్పాదన వ్యవస్థాపిత ఉత్పాదకత సామర్ధ్యాలు జూన్ 30, 2021నాటికి మొత్తం 384115.94 మెగావాట్లుగా ఉండగా, ఇందులో 234058.22 మెగావాట్లు థర్మల్ కాగా, 46322.22 మెగావాట్లు జలవిద్యుత్తు, 96955.51 మెగావాట్లు పునరుత్పాదక ఇంధన వనరులు , 6780 మెగావాట్లు అణు విద్యుత్ గా ఉన్నాయి.
కాలుష్య రహిత ఇంధన భవిష్యత్ ఉత్పాదక సామర్ధ్య ప్రణాళికలు, లక్ష్యాలు దిగువన పేర్కొనడం జరిగింది.
1.) దేశంలో 2024-25నాటికి ప్రారంభం కానున్న సంప్రదాయ విద్యుత్ ఉత్పాదక సామర్ధ్యం కలిగిన ప్రాజెక్టుల నిర్మాణం వివిధ దశలలో ఉంది. ఇవి థర్మల్ 36,765 మెగావాట్లు కాగా, హైడ్రో 10,164.50 మెగావాట్లు, అణు విద్యుత్ 4,800 మెగావాట్లు ఉత్పాదక సామర్ధ్యాన్ని కలిగి ఉన్నాయి.
2.) భారత ప్రభుత్వం 2021-22 చివరి నాటికి పునరుత్పాదక ఇంధన వనరుల నుంచి 1,75,000 మెగావాట్ల వ్యవస్థాపిత సామర్ధ్యాన్ని సాధించాలని లక్ష్యంగా పెట్టింది. ఇందులో సౌరశక్తి ద్వారా 1,00,000 మెగావాట్ల , పవనశక్తి ద్వారా 60,000 మెగావాట్ల , జీవద్రవ్యం  నుంచి10,000 మెగావాట్లు, చిన్న జల ప్రాజెక్టుల నుంచి 5,000 మెగావాట్లను లక్ష్యంగా పెట్టింది.
కాలుష్య రహిత విద్యుత్ ఉత్పాదనలో స్వయం సామర్ధ్యాన్ని సాధించి, బొగ్గు, ఇతర కాలుష్య కారకాల నుంచి ముక్తం అయ్యేందుకు ప్రభుత్వం దిగువన పేర్కొన్న చర్యలను తీసుకుంది.
1.) తన స్థూల జాతీయ ఉత్పత్తి కి సంబంధించిన హరిత వాయువు ఉద్గారాల తీవ్రతను 2005లో ఉన్నస్థాయి నుంచి 2030 నాటికి 33 నుంచి 35 శాతం తగ్గించటమే కాక, 2030 నాటికి దాదాపు 40శాతం సంచిత విద్యుత్ శక్తి సామర్ధ్యాన్ని శిలాజేతర ఆధారిత ఇంధనాన్ని సాధించేందుకు భారత్ కట్టుబడి ఉంది.
2.) స్థిరవిద్యు దవక్షేపకం  ఆధునీకరణ, శిలాజింధన విద్యుత్ ప్లాంట్లలో వెలువడే ఫ్లూగ్యాస్ ను గంధకరహితం చేసే  వ్యవస్థ ఏర్పాటు, సస్పెండెడ్ పర్టిక్యులేట్ మాటర్ , ఎస్ఒ1, ఎన్ఒఎక్స్ నియమాలకు అనుగుణంగా ఉండేందుకు కంబషన్ మాడిఫికేషన్ వంటి పలు చర్యలను థర్మల్ విద్యుత్తు ప్లాంట్లు తీసుకుంటున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ పరీక్షలలో భారతదేశం కీలక మైలురాయిని దాటింది.
ఒక్క రోజులో రికార్డు స్థాయిలో కోవిడ్ పరీక్షల నిర్వహణ
గత 24 గంటలలో 10.5 లక్షల కోవిడ్ పరీక్షల నిర్వహణ
అన్ని రాష్ట్రాలు, కేంద్ర పాలిత ప్రాంతాలు ప్రపంచ ఆరోగ్య సంస్థ సూచనల మేరకు రోజుకు ప్రతి పది లక్షలకు 140 పరీక్షలకు మించి నిర్వహిస్తున్నాయి.
కోవిడ్ -19 పై పోరాటంలో భాగంగా భారత దేశం కీలక మైలరాయిని దాటింది. తొలిసారిగా ఒక్క రోజులోనే రికార్డు స్థాయిలో 10.5 లక్షల కోవిడ్ పరీక్షలు నిర్వహించింది.
గడచిన 24 గంటలలో దేశంలో 10,55,027 కోవిడ్ పరీక్షలు నిర్వహించారు.దేశం జాతీయ కోవిడ్ పరీక్షల సామర్ధ్యాన్ని రోజుకు 10 లక్షలకు మించి చేసేందుకు పరీక్షల వ్యవస్థను బలోపేతం చేసింది.
కోవిడ్ పరీక్షల విషయంలో సాధించిన ఈ విజయంతో మొత్తం దేశవ్యాప్తంగా నిర్వహించిన కోవిడ్ పరీక్షల సంఖ్య 4.14 కోట్లు  దాటింది. కోవిడ్ -19 కి సంబంధించి అంతర్జాతీయంగా నెలకొన్న పరిస్థితులను దృష్టిలో ఉంచుకునని , ప్రభుత్వం, పరీక్షించు, గుర్తించు, చికిత్స అందించు విధానాన్ని అనుసరిస్తోంది.రాష్ట్రాలు, కేంద్ర పాలిత ప్రాంతాల సన్నిహిత సహకారంతో దీనిని చేపడుతోంది. పెద్ద ఎత్తున కోవిడ్ పరీక్షలు నిర్వహిస్తుండడం వల్ల పాజిటివ్ కేసులు ప్రాథమిక దశలోనే గుర్తించి సకాలంలో తగిన చికిత్స అందించడానికి వీలు కలుగుతోంది. దీనితోపాటు స్వల్ప లక్షణాలు ఉన్న వారిని ఇంటి వద్ద ఐసొలేషనల్లో ఉంచడానికి, తీవ్రమైన కేసులను ఆస్పత్రిలో ఉంచి చికిత్స అందించడానికి వీలు కలుగుతోంది.
పెద్ద ఎత్తున కోవిడ్ పరీక్షల సామర్ధ్యం పెరగడం, పరీక్షల సంఖ్య పెరగడంతో ప్రతి పదిలక్షలకు నిర్వహించే పరీక్షల సంఖ్య పెరిగింది. ప్రస్తుతం ఇది ఈరోజు 30,044 వద్ద ఉంది.
ప్రపంచ ఆరోగ్య సంస్థ , COVID-19 సందర్భంలో ప్రజారోగ్యం, సామాజిక కార్యకలాపాలను సర్దుబాటు చేయడానికి ప్రజారోగ్య ప్రమాణాలు, పేరుతో విడుదల చేసిన సూచన పత్రం కోవిడ్ అనుమానిత కేసులపై సమగ్ర నిఘా ఉంచాలని సూచించింది. పదిలక్షల జనాభాకు రోజుకు 140 పరీక్షలు చేయాలని డబ్ల్యు.హెచ్.ఓ సూచించింది. అయితే అన్ని రాష్ట్రాలు , కేంద్ర పాలిత ప్రాంతాలూ ప్రపంచ ఆరోగ్య సంస్థ సూచించిన స్థాయి పరీక్షల సంఖ్యను దాటేశాయి. పలు రాష్ట్రాలు జాతీయ సగటు కంటే తక్కువ పాజిటివిటీ రేటు కలిగి మంచి పనితీరు కనబరుస్తున్నాయి.
పరీక్షల నిర్వహణ వ్యూహం కూడా క్రమంగా విస్తరింప చేయడం జరుగుతోంది. ఇందుకు నేషనల్ ల్యాబ్ నెట్ వర్కును విస్తరిస్తున్నారు. ఈరోజుకు 1003 ప్రభుత్వ ల్యాబ్లు, 580 ప్రైవేటు ల్యాబ్ లలో కోవిడ్ పరీక్షలు నిర్వహిస్తున్నారు. దీనితో మొత్తం 1583 ల్యబా్లలో సమగ్ర కోవిడ్ పరీక్షా సదుపాయాలు ప్రజలకు అందుబాటులో ఉన్నాయి. అవి:
- రియల్ టైమ్ ఆర్టి పిసిఆర్ ఆధారిత పరీక్షా కేంద్రాలు : 811 
-ట్రూనాట్ ఆధారిత పరీక్షా కేంద్రాలు : 651 
-సిబినాట్ ఆధారిత పరీక్షా కేంద్రాలు : 121 
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in కు అలాగే @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
మంత్రిమండలి
ఖగోళశాస్త్ర రంగంలో విజ్ఞానశాస్త్ర పరమైన, సాంకేతిక విజ్ఞాన సంబంధమైన సహకారానికి ప్రోత్సాహాన్ని ఇచ్చేందుకు భారతదేశాని కి, స్పెయిన్ కు మధ్య ఓ అవగాహన పూర్వక ఒప్పందంపై సంతకాలు చేయడానికి ఆమోదం తెలిపిన మంత్రిమండలి
ఖగోళశాస్త్ర రంగంలో విజ్ఞానశాస్త్ర పరమైన, సాంకేతిక విజ్ఞాన సంబంధమైన సహకారాన్ని ప్రోత్సహించడానికి బెంగళూరు లోని ఇండియన్ ఇన్స్ టిట్యూట్ ఆఫ్ ఏస్ట్రోఫిజిక్స్  కు, స్పెయిన్ కు చెందిన ఇన్స్ టిట్యూటో డీ ఏస్ట్రోఫిజికా డీ కానరియాస్ , గ్రానటికాన్, ఎస్.ఎ  లకు మధ్య ఒక అవగాహనపూర్వక ఒప్పందం పై సంతకాలు చేయడాన్ని గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకు రావడమైంది.
ఈ ఎమ్ఒయు లో భాగం గా చేపట్టే కార్యకలాపాలు ఈ కింది విధంగా ఉన్నాయి:
 కొత్త విజ్ఞాన శాస్త్ర సంబంధ ఫలితాలు;
 నూతన సాంకేతికతలు;
 విజ్ఞానశాస్త్ర పరమైన చర్చలను, శిక్షణను పెంచడం ద్వారా సామర్ధ్యాల నిర్మాణం;
 సంయుక్త విజ్ఞానశాస్త్ర పథకాలు మొదలైనవి.
ఈ ఎమ్ఒయు లో భాగం గా అమలుచేసే సంయుక్త పరిశోధన పథకాలు, శిక్షణ కార్యక్రమాలు, సమ్మేళనాలు, చర్చాసభలు మొదలైన వాటిలో పాలుపంచుకొనేందుకు అర్హులైన శాస్త్రవేత్తలు, విద్యార్థులు, సాంకేతిక నిపుణులు అందరికీ అవకాశాలను ఇవ్వడం జరుగుతుంది. దీనికిగాను విజ్ఞానశాస్త్ర సంబంధ ప్రతిభను, అనుభవాన్ని ఏకైక ప్రాతిపదిక గా తీసుకోనున్నారు. ఈ విధమైన భాగస్వామ్యం లో సెగ్మెంటెడ్ టెలిస్కోప్ టెక్నాలజీస్ ను, అలాగే రోబోటిక్ టెలిస్కోప్ ను అభివృద్ధి చేయడం సహా భవిష్యత్తు లో ఇతర నిర్ధిష్ట సహకారాలకు ఉన్న సంభావ్యతలను లెక్క లోకి తీసుకోవడం జరుగుతుంది.
హోం మంత్రిత్వ శాఖ
దుకాణాలు తెరిచేందుకు దేశీయాంగ శాఖ అనుమతిపై వివరణ
కోవిడ్-19 నేపథ్యంలో దుకాణాలు తెరవడానికి అనుమతించే దిగ్బంధం చర్యలపై నవీకరించిన ఏకీకృత మార్గదర్శకాల్లో సవరణలపై దేశీయాంగ వ్యవహారాల మంత్రిత్వశాఖ నిన్న ఉత్తర్వులు  జారీ చేసింది. దీని ప్రకారం...
గ్రామీణ ప్రాంతాల్లో షాపింగ్ మాల్స్ ప్రాంగణాల్లోనివి మినహా అన్ని దుకాణాలు తెరవవచ్చు. అలాగే పట్టణ ప్రాంతాల్లో అన్ని స్వతంత్ర, ఇరుగుపొరుగు, నివాస సముదాయాల్లోని దుకాణాలు తెరవడానికి అనుమతి ఉంది. అయితే, మార్కెట్లు/మార్కెట్ సముదాయాలు, షాపింగ్ మాల్స్ తెరిచేందుకు అనుమతి ఇవ్వలేదు. ఇక ఈ-కామర్స్ కంపెనీలు నిత్యావసరాలు విక్రయించేందుకు మాత్రమే అనుమతి ఉంది. మద్యం, సంబంధిత ఇతర విక్రయాలపై కోవిడ్-19 నిర్వహణపై జాతీయ ఆదేశాల ప్రకారం నిషేధం కొనసాగుతుంది. ఆయా రాష్ట్రాలు/కేంద్రపాలిత ప్రాంతాల ప్రభుత్వాలు నియంత్రణ మండళ్లుగా ప్రకటించిన పట్టణ/గ్రామీణ ప్రాంతాల్లో వీటిని తెరవడంపై నిషేధం ఉంటుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
బెంగళూరు మెట్రో రైల్ 2ఎ దశ కు, 2బి దశ కు ఆమోదం తెలిపిన మంత్రిమండలి
బెంగళూరు మెట్రో రైల్ ప్రాజెక్టు లో భాగం సెంట్రల్ సిల్క్ బోర్డ్ జంక్శన్ నుంచి కె.ఆర్. పురమ్ వరకు గల 2ఎ దశకు మరియు కె.ఆర్. పురమ్ నుంచి హెబ్బాళ జంక్శన్ మీదు గా విమానాశ్రయం వరకు ఉండే 2బి దశ కు మొత్తం 58.19 కిలోమీటర్లు పొడవైన ప్రాజెక్టు పనుల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ప్రాజెక్టు మొత్తం వ్యయం 14,788.101 కోట్ల రూపాయలు గా ఉంది.
ఈ ప్రాజెక్టు అమలు లోకి వస్తే, బెంగళూరు కు ఎంతో అవసరమైనటువంటి అదనపు సార్వజనిక రవాణా సంబంధిత మౌలిక సదుపాయం అందుబాటులోకి రాగలదు.
ఉద్దేశ్యాలు:
ఈ ప్రాజెక్టు బెంగళూరు లో పట్టణ ప్రాంత రవాణా వ్యవస్థ కు ఒక మృదురూపాన్ని ఇవ్వగలుగుతుంది. ప్రస్తుతం సత్వర అభివృద్ధి, ప్రయివేటు వాహనాల సంఖ్య లో వృద్ధి వల్ల బెంగళూరు లో రవాణా వ్యవస్థ ప్రభావితం అయింది. దీనితో పాటు బెంగళూరు లో భారీ నిర్మాణాలు కొనసాగుతూ ఉండడం తో రవాణా సంబంధి మౌలిక సదుపాయాల మీద, పారిశ్రామిక కార్యకలాపాల మీద ఒత్తిడి పెరుగుతూ పోతోంది. ఈ ప్రాజెక్టు ఒక సారి రూపుదాల్చిందీ అంటే దానితో ప్రజల కు ఒక సురక్షితమైన, విశ్వసనీయమైన, హాయి తో కూడిన సార్వజనిక రవాణా సౌకర్యం అందుబాటులోకి వచ్చినట్లు అవుతుంది.
సాంప్రదాయిక పట్టణ ప్రాంత రవాణా తో పోల్చి చూసినప్పుడు ఈ మెట్రో ప్రాజెక్టు దీనికి ఇదే ఓ నూతన ఆవిష్కరణ వంటిది గా ఉంటుందని చెప్పవచ్చు. పట్టణం లోని ఇతర రవాణా వ్యవస్థ లతో సమర్థమైన, ప్రభావకారి పద్ధతి న ఈ ప్రాజెక్టు ను మేళవించడం జరుగుతుంది. అటువంటి కార్యం డిజైనింగ్ పరంగా, సాంకేతిక విజ్ఞానం పరంగా, సంస్థాగత నిర్వహణ పరంగా వినూత్న పద్ధతుల ను అనుసరించినప్పుడే తుది రూపు ను సంతరించుకోవడం సాధ్యపడుతుంది.
యువజన వ్యవహారాలు, క్రీడల మంత్రిత్వ శాఖ
జాతీయ క్రీడలు సరైన సమయంలో వచ్చాయన్న మహిళల హాకీ కోచ్ షాప్మన్
ఇక్కడ జరుగుతున్న 36వ జాతీయ క్రీడల సందర్భంగా ధ్యాన్ చంద్ హాకీ స్టేడియంలో జరిగిన గ్రూప్ స్టేజ్ యాక్షన్ను వీక్షిస్తూ భారత మహిళల హాకీ కోచ్ జానెకే స్కోప్మాన్ ప్రేక్షకుల గ్యాలరీలో చాలా సేపు గడిపారు.
మాజీ డచ్ మిడ్ఫీల్డర్ భారత శిబిరం కోసం తాజా ముఖాలను ఎంపిక చేయడానికి స్కౌటింగ్ ట్రిప్లో మరియు మహిళల హాకీకి సరైన సమయంలో జాతీయ క్రీడలు వచ్చాయని అభిప్రాయపడ్డారు.
జాతీయ క్రీడల కోసం ఈ 36వ ఎడిషన్ కంటే మెరుగైన సమయం మరొకటి ఉండదు, ఇది అథ్లెట్లు అంతర్జాతీయ ఎంగేజ్మెంట్లకు సిద్ధమయ్యేలా చేస్తుంది," అని జన్నెకే స్కోప్మాన్ అన్నారు.
టోక్యో ఒలింపిక్స్లో నాల్గవ స్థానంలో నిలిచిన తర్వాత భారత మహిళల హాకీ జట్టు పునర్నిర్మాణ దశలో ఉంది మరియు జట్టును తయారు చేయగల క్రీడాకారుల సమూహాన్ని విస్తరించడానికి కోచ్ ఆసక్తిగా ఉన్నారు.
“భారతదేశంలో అపారమైన ప్రతిభ ఉంది మరియు అలాంటి టోర్నమెంట్ వారిని గుర్తించడానికి తలుపులు తెరుస్తుంది. అంతేకాకుండా, హర్యానా జట్టులో పది మంది భారతీయ ఆటగాళ్లు ఉన్నందున నేను ప్రత్యేకంగా ఇక్కడకు వచ్చాను.
వచ్చే నెలలో స్పెయిన్లో జరిగే ఎఫ్ఐహెచ్ నేషన్స్ లీగ్పై దృష్టి సారించిన కోచ్, “భారత ఆటగాళ్లు ఒకరిపై ఒకరు ఆడడం నాకు చాలా ఇష్టం. వారి రాష్ట్రాలు ఇక్కడ చేరలేకపోయినందున, ఇక్కడ లేని వారిలో కొందరి పట్ల నేను జాలిపడుతున్నాను.
వర్ధమాన క్రీడాకారులు అంతర్జాతీయ స్టార్లతో ఆడే దేశీయ టోర్నమెంట్లు టాలెంట్ పూల్ను విస్తరించేందుకు ముఖ్యమైనవి అని జన్నెకే స్కోప్మాన్ నొక్కిచెప్పారు.
“శిబిరం నుండి అంతర్జాతీయ ఆటగాళ్లు ఇలాంటి దేశీయ ఈవెంట్లలో పాల్గొనడం చాలా గొప్పగా అనిపిస్తుంది. ఏ జాతీయ జట్టుకైనా దేశీయ క్యాలెండర్ తప్పనిసరి. మరియు ఇది ఇతర ఆటగాళ్లకు జాతీయ జట్టులో చేరడానికి తలుపులు తెరుస్తుంది అని ఆమె అభిప్రాయ పడ్డారు.
మంత్రిమండలి
యునైటెడ్ కింగ్డమ్ కు చెందిన ఫైనాన్శియల్ కండక్ట్ ఆథారిటి కు మరియు ఎస్ఇబిఐ కి మధ్య సంతకాలైన యూరోపియన్ యూనియన్ ఆల్టర్నేటివ్ ఇన్ వెస్ట్ మంట్ ఫండ్ మేనేజర్స్ డైరెక్టివ్ ని ప్రస్తుత పరిస్థితి కి అనుగుణంగా సవరించడానికి ఆమోదం తెలిపిన మంత్రిమండలి
యునైటెడ్ కింగ్డమ్ కు చెందిన ఫైనాన్శియల్ కండక్ట్ ఆథారిటి కు మరియు సెక్యూరిటీస్ ఎండ్ ఎక్చేంజ్ బోర్డ్ ఆఫ్ ఇండియా  కి మధ్య సంతకాలైన యూరోపియన్ యూనియన్ ఆల్టర్నేటివ్ ఇన్ వెస్ట్మంట్ ఫండ్ మేనేజర్స్ డైరెక్టివ్ ని ప్రస్తుత పరిస్థితి కి అనుగుణంగా సవరించాలనే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. యుకె 2020వ సంవత్సరం జనవరి 31వ తేదీ న యూరోపియన్ యూనియన్ నుండి నిష్క్రమించిన దరిమిలా ఈ చొరవ ను తీసుకోవలసి వచ్చింది.
ప్రధాన ప్రభావం
ఇయు నుండి యుకె 2020వ సంవత్సరం జనవరి 31వ తేదీ న బయటకు వచ్చింది. యూరోపియన్ యూనియన్ నుండి యుకె నిష్క్రమించే  తేదీ కన్నా ముందు సవరించినటువంటి అవగాహన పూర్వక ఒప్పంద పత్రం ఎంఒయు పై సంతకం చేయకపోయినట్లయితే ఎటువంటి తాత్కాలిక చర్యల కు అవకాశం లభించదు అంటూ ఎస్ఇబిఐ దృష్టి కి యుకె తీసుకువస్తూ సాధ్యమైనంత త్వరగా ఒక ఎంఒయు ను సరిక్రొత్త గా కుదుర్చుకోవాలని అభ్యర్ధించింది. అందువల్ల, ఈ ప్రతిపాదన భారతదేశం లో ఉద్యోగ కల్పన పై ఎటువంటి ప్రభావాన్నిచూపుతుందని గాని, భారతదేశం లో ఉద్యోగ కల్పన పై ఎటువంటి ప్రభావాన్ని కల్పించడానికి ఉద్దేశించింది గాని కాదు అని భావిస్తున్నారు.
హోం మంత్రిత్వ శాఖ
రాష్ట్రీయ పురస్కార్ పోర్టల్ ప్రారంభించబడింది, వివిధ అవార్డుల కోసం నామినేషన్ల ఆహ్వనం
భారత ప్రభుత్వంలోని వివిధ మంత్రిత్వ శాఖలు / విభాగాలు / ఏజెన్సీ లు తమ తమ రంగాలలో విశిష్టమైన, అసాధారణమైన కృషి చేసిన వ్యక్తులను సత్కరించడానికి అనేక పౌర పురస్కారాలు ఏర్పాటు చేశాయి.
వివిధ అవార్డుల కోసం నామినేషన్లు ఆహ్వానించడానికి , ఒక ఉమ్మడి జాతీయ అవార్డుల పోర్టల్  ప్రభుత్వంచే అభివృద్ధి చేయబడింది, దీని వలన భారత ప్రభుత్వంలోని వివిధ మంత్రిత్వ శాఖలు/విభాగాలు/ఏజెన్సీల అన్ని అవార్డులు అందజేయబడతాయి .
పారదర్శకతతో పాటు ప్రజల భాగస్వామ్యం  ఖచ్చితంగా ఒకే డిజిటల్ ప్లాట్ఫారమ్ క్రిందకు తీసుకురావాలనే ఉద్దేశ్యంతో ఈ పోర్టల్ ఏర్పాటు చేయబడింది.
భారత ప్రభుత్వం ఏర్పాటు చేసిన వివిధ అవార్డులకు పౌరులు, వ్యక్తులు/సంస్థలను నామినేట్ చేయడానికి వీలు కల్పించడం ఈ పోర్టల్ లక్ష్యం.
ప్రస్తుతం, కింది అవార్డుల కోసం నామినేషన్ / సిఫార్సులు ఆహ్వానించబడ్డాయి :
i. పద్మ పురస్కారాలు - చివరి తేదీ 15/09/2022
ii. డిజిటల్ ఇండియా పురస్కారాలు - చివరి తేదీ 15/09/2022
iii. నేషనల్ అవార్డ్ ఎక్సలెన్సీ ఇన్ ఫారెస్టీ-2022 
iv. నేషనల్ గోపాల రత్న పురస్కారం-2022 (చివరి తేదీ 30 సెప్టెంబర్ 2022
v. నేషనల్ వాటర్ అవార్డ్సు-2022 
vi. నారీ శక్తి పురస్కారం-2023- చివరి తేదీ 31/10/2022
vii. సుభాష్ చంద్రబోస్ ఆపద ప్రబంధన్ పురస్కారం-2023 చివరి తేదీ 30/09/2022
viii. జీవన్ రక్షా పదక్ - చివరి తేదీ 30/09/2022
పురస్కారాలకు సంబంధించి మరిన్ని వివరాలు, నామినేషన్ల కోసం రాష్ట్రీయ పురస్కార్ పోర్టల్  సందర్శించండి.
(Visitor Counter : 118
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 439 డోసులు అందించారు
దేశవ్యాప్త క్రియాశీల కేసుల సంఖ్య 25,178
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 3,861 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,14,599 కు పెరిగింది.
గత 24 గంటల్లో 1,839 కొత్త కేసులు నమోదయ్యాయి.
రోజువారీ పాజిటివిటీ రేటు 2.49%
వారపు పాజిటివిటీ రేటు 2.17%
గత 24 గంటల్లో చేసిన 73,760 కొవిడ్ పరీక్షలతో కలిపి ఇప్పటివరకు 92.77 కోట్ల పరీక్షలు చేశారు.
ప్రధాన మంత్రి కార్యాలయం
హొయసలుల పవిత్ర కట్టడాలను యునెస్కో ప్రపంచ వారసత్వ సంపద జాబితాలో చేర్చడంపై ప్రధానమంత్రి హర్షం
హొయసలుల పవిత్ర కట్టడాలను యునెస్కో ప్రపంచ వారసత్వ సంపద జాబితాలో చేర్చడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ మేరకు ‘ఎక్స్’ ద్వారా యునెస్కో పోస్ట్ చేసిన సందేశాన్ని ప్రజలతో పంచుకుంటూ:
“భారతదేశానికి ఇదెంతో గర్వకారణం! హొయసలుల అద్భుత పవిత్ర కట్టడాలను యునెస్కో ప్రపంచ వారసత్వ సంపద జాబితాలో చేర్చింది. హొయసల రాజులు నిర్మించిన ఆలయాల సౌందర్యం వాటిపై చెక్కిన సున్నిత శిల్పరూపాలు భారత సుసంపన్న సాంస్కృతిక వారసత్వానికి చిహ్నాలు. అంతేకాదు.. మన పూర్వికుల అత్యద్భుత కళా నైపుణ్యానికి ప్రతీకలు” అని ప్రధానమంత్రి పేర్కొన్నారు.
(
పర్యటక మంత్రిత్వ శాఖ
దేశ వ్యాప్తంగా పర్యాటక ప్రదేశాలలో ఉపాధి కల్పన కోసం 'డెస్టినేషన్ బేస్డ్ స్కిల్ డెవలప్మెంట్ ట్రైనింగ్ ప్రోగ్రామ్'
ప్రధానాంశాలు:
'డెస్టినేషన్ బేస్డ్ స్కిల్ డెవలప్మెంట్ ట్రైనింగ్ ప్రోగ్రామ్'  2019-20 ఆర్థిక సంవత్సరంలో ఏడు గమ్యస్థానాలలో ప్రారంభమైంది. డీబీఎస్డీటీపీ 2020-21, 2021-22 ఆర్థిక సంవత్సరాలలోనూ ఈ కార్యక్రమం కొనసాగింది. పర్యాటక ప్రాంతాలలో ఉపాధి కల్పనకు పెద్ద ఎత్తున అవకాశాలను దృష్టిలో ఉంచుకుని పర్యాటక మంత్రిత్వ శాఖ ఏడు ప్రధాన ప్రదేశాలలో గమ్యం ఆధారిత నైపుణ్యాభివృద్ధి శిక్షణా కార్యక్రమాన్ని  ప్రారంభించింది. ఆగ్రాలోని తాజ్ మహల్, హుమాయున్ సమాధి, ఎర్ర కోట, ఢిల్లీలోని కుతుబ్మినార్, బీహార్లోని మహాబోధి ఆలయం, గోవా నగరంలోని కోల్వా బీచ్, 2019-20 ఆర్థిక సంవత్సరంలో అస్సాంలోని కజిరంగా పర్యాటక ప్రదేశాలలో సమీపంలో నివసించే స్థానిక ప్రజలకు శిక్షణ ఇవ్వడానికి, అప్గ్రేడ్ చేయడానికి మరియు అవగాహన కల్పించబడింది. ఈ కార్యక్రమం 2020-21 ఆర్థిక సంవత్సరంలో కొనసాగింది. 150 కంటే ఎక్కువ కొత్త గమ్యస్థానాలకు దీనిని పెంచబడింది. అయితే కోవిడ్-19 మహమ్మారి కారణంగా ఈ కార్యక్రమం 44 గమ్యస్థానాలలో జరిగింది. ఈ కార్యక్రమం ప్రస్తుత 2021-22 ఆర్థిక సంవత్సరంలో కొనసాగుతుంది. ఇప్పటివరకు ఈ కార్యక్రమం 24 గమ్యస్థానాల్లో అమలులో ఉంది. ఈరోజు లోక్సభలో అడిగిన ఒక ప్రశ్నకు సమాధానంగా పర్యాటక శాఖ మంత్రి శ్రీ జి. కిషన్రెడ్డి ఈ సమాచారం అందజేశారు.
సాంఘిక న్యాయం, మరియు సాధికారత మంత్రిత్వ శాఖ
లాక్ డౌన్ ప్రారంభమైనప్పటి నుండి సామాజిక న్యాయం, సాధికారత మంత్రిత్వ శాఖ 1.27 కోట్లకు పైగా అనాధలు /యాచకులు / నిరాశ్రయులకు ఉచిత భోజన ఏర్పాటు
సామాజిక న్యాయం, సాధికారత మంత్రిత్వ శాఖ లాక్ డౌన్ ప్రారంభమైనప్పటి నుండి  1.27 కోట్లకు పైగా ఆనాధలు / బిచ్చగాళ్లు / నిరాశ్రయులకు ప్రధాన మునిసిపల్ కార్పొరేషన్లతో కలిసి ఉచితంగా ఆహరం అందించే ఏర్పాట్లు చేసింది.
మంత్రిత్వ శాఖ, ఒక ప్రాజెక్టు కింద ఇప్పటికే పది  నగరాలు ఢిల్లీ, ముంబై, కోల్కతా, చెన్నై, హైదరాబాద్, బెంగళూరు, లక్నో, నాగ్పూర్, పాట్నా, ఇండోర్ ఎంపిక చేసింది; ఈ ప్రాజెక్టులో భాగంగా యాచకుల గుర్తించి, పునరావాసం, వైద్య సదుపాయాలు, కౌన్సెలింగ్, విద్య సౌకర్యాలను కలిపిస్తారు. దీనిలో రాష్ట్ర ప్రభుత్వాలు /కేంద్రపాలిత ప్రాంతాలు / స్థానిక, పట్టణ సంస్థలు, స్వచ్ఛంద సంస్థలు, మొదలైన వాటి సహకారంతో నైపుణ్య అభివృద్ధి కార్యక్రమాలు అమలు చేస్తారు. ఇందుకు గాను రాష్ట్రాలు / యుటి లకు 100% సహాయం కేంద్రం అందిస్తుంది.
కోవిడ్-19 వ్యాప్తి నేపథ్యంలో దేశం ఎదుర్కొంటున్న ప్రస్తుత పరిస్థితులలో, లాక్ డౌన్ కారణంగా, ప్రస్తుతం చాలా మంది యాచన చేసుకొనే పరిస్థితి ఉంది. పనులు లేక ఆకలితో బాధ పడుతూ తీవ్ర ఇబ్బందులను ఎదుర్కుంటున్నారు. ఈ దృష్ట్యా యాచకులు, పనిలేని వారికి ఉచితంగా వండిన ఆహారాన్ని అందించడానికి ఆహార కేంద్రాలను ఏర్పాటు చేయాలని , పది నగరాల మునిసిపల్ కార్పొరేషన్లకు ఆదేశాలు వెళ్లాయి. భవిష్యత్తులో సమగ్ర జాతీయ ప్రాజెక్టు పరిధిలోకి తీసుకురాగల వ్యక్తులను గుర్తించడంలో కూడా ఈ చర్య సహాయపడుతుంది.
ఆహారాన్ని పొందిన అనాధులు/బిచ్చగాళ్ళు/నిరాశ్రయుల నగరాల వారీ వివరాలు ఇలా ఉన్నాయి:
|
|
వరుస సంఖ్య
|
|
నగరం పేరు
|
|
ఉచిత భోజనం పొందిన వారి సంఖ్య 
|
|
1.
|
|
ఢిల్లీ
|
|
75.0
|
|
2.
|
|
ముంబయి
|
|
9.8
|
|
3.
|
|
కోలకతా
|
|
1.3
|
|
4.
|
|
చెన్నై
|
|
3.5
|
|
5.
|
|
బెంగళూరు
|
|
14.0
|
|
6.
|
|
హైదరాబాద్
|
|
7.0
|
|
7.
|
|
నాగపూర్
|
|
0.8
|
|
8.
|
|
ఇండోర్
|
|
8.4
|
|
9.
|
|
లక్నో
|
|
7.0
|
|
10.
|
|
పాట్నా
|
|
0.5
|
|
|
|
మొత్తం
|
|
127.30
గనుల మంత్రిత్వ శాఖ
మార్చి 1వ తేదీన 75 వ్యవస్థాపక దినోత్సవాన్ని జరుపుకోనున్న ఇండియన్ బ్యూరో ఆఫ్ మైన్స్
గనుల మంత్రిత్వ శాఖ ఆధ్వర్యంలోని ఇండియన్ బ్యూరో ఆఫ్ మైన్స్  1 మార్చి 2023న నాగ్పూర్లో 75వ వ్యవస్థాపక దినోత్సవమైన ఖాంజి దివస్ను జరుపుకోనుంది. ఒక రోజు జరుగనున్న ఈ కార్యక్రమాన్ని ఉద్దేశించి కేంద్ర బొగ్గు, గనులు & పార్లమెంటరీ వ్యవహారాల మంత్రి శ్రీ ప్రహ్లాద్ జోషి, బొగ్గు, గనులు & రైల్వేల మంత్రిత్వ శాఖ సహాయమంత్రి శ్రీ రావ్సాహెబ్ పాటిల్ దాన్వే ప్రసంగించనున్నారు. భారత మైనింగ్ రంగం సాధించిన పురోగతిని, ఇటీవలి చొరవలను పట్టి చూపే ప్రత్యేక ప్రదర్శనను మధ్యాహ్నానికి ముందు జరుగనున్న సాంకేతిక సెషన్లో భాగంగా గనుల మంత్రిత్వ శాఖ కార్యదర్శి శ్రీ వివేక్ భరద్వాజ్ ప్రారంభించనున్నారు.
వ్యవస్థాపక దినోత్సవాలలో ఆర్థిక సంవత్సరం 2021-22 మూల్యాంకన సంవత్సరంలో నిలకడైన మైనింగ్ పద్ధతులను నిలకడగా పెంచిపోషించిన 76 ఫైవ్ స్టార్ట్ రేటింగ్ కలిగిన గనులకు సన్మానం, వివిధ మైనింగ్ కంపెనీల ప్రెజెంటేషన్లు, ఐబిఎంపై చలనచిత్ర ప్రదర్శన, తపాలా స్టాంపులు, సావనీర్ విడుదల వంటి కొన్ని ముఖ్యాంశాలు ఉండనున్నాయి.
జాతీయ ఖనిజ విధాన సదస్సు సూచనల ఆధారంగా ఇండియన్ బ్యూరో ఆఫ్ మైన్స్  1 మార్చి, 1948లో ఉనికిలోకి వచ్చింది. కేవలం సలహా సంస్థగా చిన్న స్థాయిలో అవతరించిన ఐబిఎం క్రమంగా కొన్ని ఏళ్ళలో దేశ మైనింగ్, ఖనిజ పరిశ్రమకు సంబంధించిన వివిధ అంశాలను నిర్వహించే ప్రధాన జాతీయ సంస్థగా అవతరించడమే కాక, చట్టబద్ధమైన నిబంధనలను అమలు చేయడం, వివిధ అభివృద్ధి కార్యక్రమాల్లో నిమగ్నం కావడం వంటి ద్వంద్వ పాత్రను నెరవేరుస్తోంది.
రక్షణ మంత్రిత్వ శాఖ
29 జూన్ 2023న సీషెల్స్ జాతీయ దినోత్సవ వేడుకలలో పాల్గొనేందుకు సీషెల్స్ చేరుకున్న ఐఎన్ఎస్ త్రిశూల్
సముద్రమున్న పొరుగుదేశాలతో భారత సత్సంబంధాలను ప్రతిబింబిస్తూ కార్యాచరణ విస్తరణలో భాగంగా ఐఎన్ఎస్ త్రిశూల్ సీషెల్స్ రేవును చేరుకుంది. పర్యటన సందర్భంగా, కమాండింగ్ అధికారి విదేశీ వ్యవహారాల మంత్రి సిల్విస్టర్ రడెగోందేను, సీషెల్స్ సాయుధ దళాల సీనియర్ డిఫెన్స్ నాయకులను మర్యాదపూర్వకంగా కలుసుకున్నారు. ఆయన సీషెల్స్కు భారత రాయబారి అయిన శ్రీ కార్తీక్ పాండేను కలుసుకున్నారు.
రేవులోకి ప్రవేశించేముందు నౌక ఉమ్మడి ఇఇజెడ్ పర్యవేక్షణను చేపట్టింది. సీషెల్స్ రిపబ్లిక్ గౌరవ విదేశీ వ్యవహారాల మంత్రి సిల్విస్టర్ రదెగోందె ఇరు దేశాల మధ్య ప్రస్తుతం ఉన్న సముద్ర, నావికాదళ సహకారాన్ని పెంపొందించేందుకుతోడ్పడిన భారతీయ నావికాదళంతో ఉమ్మడి ఇఇజెడ్ పర్యవేక్షణను ఆహ్వానించారు.
సంభాషణల సందర్భంగా సీషెల్స్ రక్షణ దళాల సిడిఎఫ్ బ్రిగేడియర్ మైకెల్ రోసెట్టె భారత్, సీషెల్స్ మధ్య బలమైన సంబంధాలను పట్టి చూపారు. సీషెల్స్ రక్షణ దళాల చీఫ్ ఆఫ్ స్టాఫ్ కల్నల్ జీన్ అతా్తలా, సీషెల్స్ రక్షణ దళాల సైనిక సలహాదారు కల్నల్ కునాల్ శర్మ కూడా కార్యక్రమంలో పాల్గొన్నారు.
ఈ నౌక 29 జూన్ 2023న సీషెల్స్ జాతీయ దినోత్సవ వేడుకలలో పాలుపంచుకోనుంది.